recursal/SuperWikiNEXT-32B huggingface dataset:
மெட்டி அணியும் திருமணச் சடங்கு
**மெட்டி** என்பது தற்போது திருமணமான இந்து சமயப் பெண்கள், விரும்பி அல்லது மரபு காரணமாக, தங்கள் கால் விரல்களில் அணியும் வளையம் போன்ற அணிகலன் ஆகும். இது பெரும்பாலும் வெள்ளியால் செய்யப்பட்டிருக்கும். பழங்காலத்தில் இது ஆணுக்குரிய அணிகலனாக இருந்தது. திருமணமான ஆணுக்கு மெட்டியும், பெண்ணுக்கு தாலியும் அடையாள அணிகலன்கள் ஆகும். ஒரு ஆண் திருமணமானவன் என்பதனை, அவனின் பாதங்களைப் பார்க்கும் பெண் புரிந்து கொள்ள வேண்டும் என்பதற்காக ஆண்களின் கால்களில் மெட்டி அணிவிக்கப்பட்டது. காலமாற்றத்தினால் அல்லது கலாச்சார மாற்றத்தினால் மெட்டி, பெண்ணுக்குரிய அணிகலனாகியது.மெட்டி அணிதல் இந்தியாவின் சில பகுதிகளில் திருமணமான பெண்களுக்கு நிகழும் ஒரு முக்கியச் சடங்கு. பணக்கார குடும்பங்களில் பெண்கள் வெள்ளியால் செய்த அழகுபடுத்தப்பட்ட விலையுயர்ந்த மற்றும் நேர்த்தியாக வடிவமைக்கப்பட்ட மெட்டிகளை அணிவர். பித்தளை, நிக்கல் அல்லது துருப்பிடிக்காத எஃகு முதலியவற்றிலும் மெட்டி தயாரிக்கப்படுகிறது. ஆனால் பெண்கள் தங்கத்தால் செய்த மெட்டிகளை பெரும்பாலும் அணிவதில்லை.

ஆண்களுக்கு திருமணத்தின் போது மெட்டி அணிவிக்கப்படுகிறதுஆண்களுக்கு திருமணத்தின் போது மெட்டி அணிவிக்கப்படுகிறது
உத்தர பிரதேசம் மற்றும் பீகார் போன்ற வட இந்திய மாநிலங்களில் திருமணமான பெண்கள் பொதுவாக பிச்சியா (bichiya) என்று அழைக்கப்படும் மெட்டிகளை அணிவர். தென்னிந்தியாவில் பெண்கள் தங்களது கால்விரல்களில் (முதல் மற்றும் கடைசி விரல்களைத் தவிர) மெட்டிகளை அணிகின்றனர். இந்தியப் பாரம்பரிய மருத்துவத்தில் மெட்டி அணிவது கருப்பை நரம்புடன் தொடர்புடையதாகக் கருதப்படுகிறது.

மேற்கோள்
--------

1. ↑  பெண்மை இணைய தளம்.
2. ↑  திருமணமான பெண்களுக்கான அணிகலன்.
சேர நாணயங்களில காணப்படும் சேரமன்னர் முத்திரை, வாங்குவில் எனக் குறிப்பிடப்படும் எய்யும் வில்
மாக்கோதை மற்றும் குட்டுவன் கோதை காசுகள்
**சேரமான் கோட்டம்பலத்துத் துஞ்சிய மாக்கோதை**, இவன் பழந்தமிழ் அரச மரபுகளில் ஒன்றான சேர மரபைச் சேர்ந்த ஒருவன். "மாக்கோதை" என்பது இவன் ஒரு இளவரசன் என்பதைக் குறிப்பதாகச் சொல்லப்படுகிறது. இவனைப் பற்றிய தகவல்கள், சங்க இலக்கியம் மூலமே கிடைக்கிறது. இவனது மனைவி இறந்தபோது இவன் பாடியதாகக் கூறப்படும் பாடல் ஒன்று புறநானூற்றில் 245 ஆம் பாடலாக இடம்பெற்றுள்ளது.

செய்தி
------

இறந்த என் மனைவியின் உடலைச் சுடுகாட்டில் வைத்து எரித்துவிட்டனர். அவளுடன் நானும் தீயில் விழுந்து இறந்திருக்கவேண்டும். அவ்வாறு செய்யாமல் மனத்திண்மையோடு உயிர் வாழ்ந்துகொண்டிருக்கிறேன். இப்படி உயிர் வாழ்வது என்ன பண்பு? ஈனப் பண்பல்லவா?

இப்படிச் சொன்னவன் சிலகாலம் உயிர் வாழ்ந்து இறுதியில் கோட்டம்பலம் என்னுமிடத்தில் மனநோயாளியாய் உயிர் துறந்தான்.

குறிப்புகள்
-----------

1. ↑  டான் பொஸ்கோ

உசாத்துணைகள்
------------

* புலியூர்க் கேசிகன், *புறநானூறு தெளிவுரை*, பாரிநிலையம், சென்னை, 2004 (மறு பதிப்பு)
* டான் பொஸ்கோ, *பண்டைய கேரளாவின் வரலாறு* 03 ஏப்ரல் 2009 இல் அணுகப்பட்டது. பரணிடப்பட்டது 2009-03-26 at the வந்தவழி இயந்திரம் (ஆங்கில மொழியில்)

இவற்றையும் பார்க்கவும்
----------------------

* சேரர்
**ஆவியர்** என்போர் சங்க காலக் குடிமக்களில் ஒரு சாரார். இவர்கள் வாழ்ந்த ஊர் ஆவினன்குடி என வழங்கப்பட்டது.  ஆவின் நன்குடி என்பது குற்றமொன்றில்லாத ஆயர் நற்குடியைக் குறிக்கும். இவர்கள் பசுக்களைப் பாதுகாக்கும் இடையர் குடியினர் ஆவர். இவர்கள் மிகுந்த உடல் வலிமை, வீரம், பகைவரை அச்சுறுத்தும் தோற்றம் ஆகியவற்றைக் கொண்டு விளங்கினராம். 

இவர்களது அரசன் ஆவிக்கோ, ஆவியர் பெருமகன் என்றெல்லாம் குறிப்பிடப்படுகிறான். முருகன் நற்பேர் ஆவி என்பவன் இவர்களில் குறிப்பிடத் தக்கவன்.  வையாவி என்பது இம்மக்கள் வாழ்ந்த மற்றொரு பகுதி. இப்பகுதி அரசன் வையாவிக்கோ என்றும், வையாவிக்கோமான் என்றும் குறிப்பிடப்படுகின்றனர். வையாவிக்கோப் பெரும்பேகன்   வேளாவிக்கோமான் பதுமன் ஆகியோர் இப்பகுதியை ஆண்ட மன்னர்களில் குறிப்பிடத் தக்கவர்கள். 

பதிற்றுப்பத்து நான்காம் பத்தின் பாட்டுடைத் தலைவன் களங்காய்க்கண்ணி நார்முடிச் சேரல். இவனது தந்தை இரண்டாம் பத்தின் தலைவன் சேரலாதன். தாய் வேளாவிக்கோமான் பதுமன் என்பானின் தேவி.  
பதிற்றுப்பத்து ஆறாம் பத்தின் தலைவன் ஆடுகோடுபாட்டுச் சேரலாதன். இவனது தந்தை குடக்கோ நெடுஞ்சேரலாதன். தாய் வேளாவிக் கோமான் என்பவனின் தேவி.

தேவி என்னும் சொல்லைச் சங்கப் பாடல்களைத் தொகுத்தவர்கள் அரசன் மகள் இளவரசியைக் குறிக்கும் வகையில் இங்கு பயன்படுத்தியுள்ளனர். இச்சொல்லை மனைவியைக் குறிக்கப் பயன்படுத்தும்போது பூதபாண்டியன் தேவி பெருங்கோப்பெண்டு என்று விளங்கும் வகையில் குறிப்பிட்டுள்ளனர். கோப்பெருந்தேவி என்று பாண்டியன் மனைவியைச் சிலப்பதிகாரம் குறிப்பிடுகிறது.

அடிக்குறிப்பு
-------------

1. ↑  திருமுருகாற்றுப்படை 176
2. ↑  ஆ+இன+நன்+குடி
3. ↑  அகநானூறு 1
4. ↑  பெருங்குன்றூர் கிழார் – புறம் 147,
5. ↑  அருந்திறல் அணங்கின் ஆவியர் பெருமகன் பெருங்கல் நாடன் பேகன் - சிறுபாணாற்றுப்படை 85-86
6. ↑  பதிற்றுப்பத்து பதிகம் 4
7. ↑   பதிற்றுப்பத்து பதிகம் 6
8. ↑   பதிற்றுப்பத்து பதிகம் 4
9. ↑  வழக்குரை காதை
கோ. விஜயம்மா
**கோனிரெட்டி விஜயம்மா** (*Konireddy Vijayamma*) என்பவர் இந்திய அரசியல்வாதியும் ஆந்திரப் பிரதேச மேனாள் சட்டமன்ற உறுப்பினரும் வார். விஜயம்மா தெலுங்கு தேசம் கட்சியினைச் சார்ந்தவர். இவர் 2001ஆம் நடைபெற்ற ஆந்திரப்பிரதேச மாநில பத்வேலு சட்டமன்றத் தொகுதி இடைத்தேர்தலில் தெலுங்கு தேசம் கட்சியின் வேட்பாளராகப் போட்டியிட்டு 19,368 வாக்குகள் வித்தியாசத்தில் வெற்றி பெற்று ஆந்திரப் பிரதேச சட்டமன்ற உறுப்பினராகத் தேர்ந்தெடுக்கப்பட்டார். 2004ஆம் ஆண்டு நடைபெற்ற தேர்தலில் மீண்டும் போட்டியிட்டு வெற்றி வாய்ப்பினை இழந்தார்.

மேற்கோள்கள்
-----------

1. ↑  "Badvel Elections Results 2014, Current MLA, Candidate List of Assembly Elections in Badvel, Andhra Pradesh". *Elections in India*. 2023-04-18 அன்று பார்க்கப்பட்டது.
2. ↑  "Badvel Elections Results 2014, Current MLA, Candidate List of Assembly Elections in Badvel, Andhra Pradesh". *www.elections.in*. 2020-01-09 அன்று பார்க்கப்பட்டது.

வெளி இணைப்புகள்
---------------

* இந்திய தேசிய தேர்தல் ஆணையத்தில் போட்டியிடும் வேட்பாளர்களின் பட்டியல் .
* முகநூலில் கே.விஜயம்மாவின் அதிகாரப்பூர்வ பக்கம் .
திரவங்களின் மேற்பரப்பிலிருந்து அத்திரவம் வாயு நிலையை அடைதல் **ஆவியாதல்** எனப்படும். திரவம் வாயுவாகும் செயற்பாடான கொதித்தலிலிருந்து இது மாறுபட்டது. கொதித்தல் என்பது முழுத்திரவமும் ஒன்றாக தமது கொதிநிலை வெப்பநிலையை அடைந்தவுடன் வாயு நிலைக்கு மாறுதல் ஆகும். கொதித்தலுக்கு கொதிநிலை அவசியமானாலும் ஆவியாதலுக்கு அது தேவையில்லை.

ஆவியாதலானது நீர்வட்டத்தின் ஓர் அவசியக் காரணியாகும். தேவையானளவு இயக்கசக்தியை மேற்பரப்பிலுள்ள துணிக்கைகள் அடையும் போது அவை திரவ நிலையிலிருந்து வாயு நிலையை அடையும். நீர் நேரடியாக ஆவியாகிப் போவதைப் போன்று தாவரங்கள் மூலமும் ஒருவித நீராவிப் போக்கு ஏற்படுகிறது. தாவரங்கள் வேர்மூலம் நீரை உறிஞ்சி தண்டுக்கும் இலைகளுக்கும் அனுப்புகின்றன. இலைகளில் உள்ள சிறுசிறு துளைகள் மூலம் ஆவியாகிறது. இவ்வாறு உருவாகும் ஆவி மேல் நோக்கிச் சென்று மேகமாக உருமாறி வானில் மிதந்து கொண்டிருக்கும். அவற்றின் மீது குளிர்காற்றுப்பட்டவுடன் மீண்டும் நீர்த் திவலைகளாக மாறி மழையாகப் பெய்கிறது. இவ்வாறு நீர் ஆவியாகி மேகமாதலும் மேகமே குளிர்காற்றின் விளைவால் மழையாகப் பெய்வதும் சங்கிலித் தொடர் போன்ற நீர்வட்டத்தின் இயற்கை நிகழ்வுகளாகும். பெய்யும் மழையில் மூன்றில் இரண்டு பங்கு நீராவியாக மீண்டும் காற்று மண்டலத்துக்குத் திரும்பி மேகமாகிறது.

நீராவியை அழுத்துவதன் மூலம் விசையை உருவாக்கி நீராவி எந்திரங்களை இயக்குகிறார்கள். நீராவி அழுத்த விசை மூலம் தொடருந்து எஞ்சின்களும் நீராவிக் கப்பல் எஞ்சின்களும் இயங்குகின்றன.

நீரை ஆவியாக்கிப் பயன்படுத்துவது போன்றே பாதரசம், சோடியம் போன்றவைகளை ஆவியாக்கி குறைந்த அழுத்தத்தில் கண்ணாடிக் குழாயுள் செலுத்தி அளவான மின்போக்கை ஏற்படுத்தி ஒளிரச் செய்யப்படு﻿கிறது. இவ்வொளிர்வு மூலம் நல்ல வெளிச்சத்தைப் பெற முடிகிறது. இத்தகைய விளக்குகள் ஆவி விளக்குகள் (Vapour Lamp) என அழைக்கப்படுகிறது. இத்தகைய விளக்குகளில் சோடியம் ஆவி விளக்கு, பாதரச ஆவி விளக்கு, வெண்சுடர் விளக்கு, நியான்சுடர் விளக்கு ஆகியன குறிப்பிடத்தக்கனவாகும்.

குறிப்புகள்
-----------

1. ↑  இளையர் அறிவியல் களஞ்சியம், மணவை முஸ்தபா, பதிப்பு 1994, பக்கம் 53-55
***மெடிடேசன்ஸ்*** (*Meditations*, வார்ப்புரு:Lang-grc-x-medieval, அதாவது "ஒருவரின் ஆத்ம விசாரணை") என்பது கி.பி 161 முதல் 180 வரை உரோமானிய பேரரசராக இருந்த மார்கஸ் ஆரேலியசின் எழுத்துக்களின் தொகுதியாகும். இது இவர் தன் மனத்தில் எழுந்த எண்ணங்களையெல்லாம் குறித்து வைத்த உறுதிப்பாட்டு மெய்யியல் பற்றிய கருத்துக்கள் ஆகும்.

மார்கஸ் ஆரேலியஸ் தனது சொந்த வழிகாட்டுதலுக்கும் சுய முன்னேற்றத்திற்கும் கொய்ன் கிரேக்க மொழியில் *மெடிடேசன்ஸ்* என்ற 12 நூல்களை எழுதினார் . கி.பி. 170 முதல் 180 வரை தொடர் போர்களைத் திட்டமிடுவதில் அதிக நேரம் செலவிட்ட சிர்மியம் நகரத்தில் இந்தப் படைப்பின் பெரும்பகுதி எழுதப்பட்டிருக்கலாம். இதில் சில இவர் பன்னோனியாவில் போர்த் தொடரின் போது அக்வின்கமில் தங்கி இருந்தபோது எழுதப்பட்டது.   ஏனென்றால், கிரானோவா நதியில் (நவீனகால ஹ்ரோன்) குவாடிக்கு எதிராக இவர் தொடர் போர்களில் ஈடுபட்டபோது முதல் புத்தகம் எழுதப்பட்டதாகவும், இரண்டாவது புத்தகம் கார்னண்டமில் எழுதப்பட்டதாகவும் இதன் அகச்சான்றுகள் கூறுகின்றன.

மார்கஸ் அரேலியஸ் இந்த எழுத்துக்களை வெளியிட வேண்டும் என்று நினைத்திருக்க வாய்ப்பில்லை. இந்த படைப்புக்கு அதிகாரப்பூர்வ பெயர் இல்லை. எனவே இந்த தொகுப்பிற்கு பொதுவாக வைக்கப்பட்ட பல பெயர்களில் "மெடிடேசன்ஸ்" என்பதும் ஒன்றாகும். இதில் எழுதப்பட்டுள்ளவை ஒரு வாக்கியத்தில் தொடங்கி நீண்ட பத்திகள் வரை நீண்டு மாறுபடுகின்றன. இவை மேற்கோள்களின் வடிவத்தைக் கொண்டுள்ளன.

கட்டமைப்பு மற்றும் கருப்பொருள்கள்
---------------------------------

 நவீன ஹங்கேரியில் பண்டைய நகரமான அக்வின்கமின் இடிபாடுகள் - மார்கஸ் ஆரேலியஸ் தன் *மெடிடேசன்ஸ்* குறிப்புகளை எழுதிய ஒரு தளம்.
*மெடிடேசன்ஸ்* மார்கஸின் வாழ்க்கையின் வெவ்வேறு காலகட்டங்களை விவரிக்கும் 12 புத்தகங்களாக பிரிக்கப்பட்டுள்ளது. ஒவ்வொரு புத்தகமும் காலவரிசைப்படி இல்லை. இவற்றை தனக்காக அல்லாமல் வேறு யாருக்காகவும் இவரால் எழுதப்பட்டது அல்ல.

தமிழ் மொழிபெயர்ப்பு
-------------------

இந்த நூலின் ஆங்கில மொழிபெயர்ப்பு நூலில் இருந்து தேர்தெடுத்த பகுதிகளை பொ. திருகூடசுந்தரம் அவர்கள் தமிழில் மொழிபெயர்த்து *இதய உணர்ச்சி* என்ற பெயரில் நூலாக கொண்டுவந்தார்.

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**இதய உணர்ச்சி** |

மேற்கோள்கள்
-----------

1. ↑  "Close imitation of Attic was not required because Marcus Aurelius wrote in a philosophical context without thought of publication. Galen's many writings in what he calls 'the common dialect' are another excellent example of non-atticizing but highly educated Greek." Simon Swain, (1996), *Hellenism and Empire*, p. 29. Oxford University Press.
2. ↑  Iain King suggests the books may also have been written for mental stimulation, as Aurelius was removed from the cultural and intellectual life of Rome for the first time in his life. Source: Thinker At War: Marcus Aurelius published August 2014, accessed November 2014.
கோதுமை
**ஆவாட் பௌனி** *(Aawat pauni* (பஞ்சாபி: ਆਵਤ ਪਾਓੁਣੀ) என்பது பஞ்சாபி விவசாயிகள் மற்றும் விவசாயத் தொழிலாளர்கள் கூட்டாக ஒன்று சேர்ந்து அறுவடை செய்யத் திரளும் ஒரு பாரம்பரியத் திருநாளாகும். வைசாக்கி மாதத்தில் இந்த அறுவடை நாள் மிகப் பிரபலமாக இருக்கும்.

ஆவாட் என்பதன் பொருள் "வந்து சேருங்கள் "அல்லது "இங்கே வாருங்கள் "என்பதாகும். இயந்திரங்களின் அறிமுகத்திற்கு முன்னர், உழவர்கள் தங்கள் உறவினர்கள் மற்றும் நண்பர்களை அறுவடைக்காக அழைப்பர். இவர்கள் அதே கிராமத்தைச் சார்ந்தவர்களாகவோ அல்லது அண்மையில் உள்ள பிற கிராமத்தைச் சார்ந்தவர்களாகவோ இருப்பர். இவ்வழக்கம் முற்றிலுமாக இன்று அழிந்து போகவில்லை என்ற போதிலும் படிப்படியாக தேய்பிறை போல குறைந்து கொண்டே வருகிறது.

அறுவடைக்காக வருகின்ற உறவினர்கள் மற்றும் நண்பர்களுக்கு தினந்தோறும் மூன்று வேளை உணவு வழங்கப்படுவது வழக்கமாகும். பொதுவாக 20 ஆண்கள் கொண்ட குழுவினர் பஞ்சாப் மத்தளத்தின் இசைக்கு உகந்தபடி பாடிக்கொண்டே அறுவடை செய்வார்கள். தோகி என்ற நாட்டுப்புறப் பாடல் வகையிலான பாடல்களை அவர்கள் இசைப்பது வழக்கமாகும். இப்பாடல்கள் ஒலி பெருக்கி வாயிலாக ஒலிபரப்புவதற்கும் ஏற்ற பாடல்களாக உள்ளன. 

ஆவாட் பௌனி நிகழ்வுக்கு வருகை தந்த உறவினர்களுக்கு பாரம்பரிய பஞ்சாப் உணவுகள் அளிக்கப்படுவது வழக்கம். சாகார் எனப்படும் தூய்மையான வெல்லம், நெய், வெண்ணெய், காரா எனப்படும் கோதுமை அல்வா, பாயசம், சேமியா, தயிர் மற்றும் பால் போன்றவை பஞ்சாபின் பாரம்பரிய உணவுகளில் அடங்கும். 

அதிக நிலத்துக்குச் சொந்தக்காரர்களாக விளங்கும் பெரும் நிலக்கிழார்கள், குடும்பத்தில் மரணம் அல்லது உழவு செய்யும் கால்நடைகள் மரணம் போன்ற எதிர்பாரா சம்பவங்களுக்கும் ஆவாத் பௌனி அழைப்பு நிகழும். ஆவாத் பௌனி என்பது ஒரு விதமான உதவி கேட்கும் நிகழ்வாகும்.

ஆவாட் பௌனி வகைகள்
-----------------

* அறுவடை
* கூரை வேய்தல்
* ஏற்கனவே அறுவடை செய்த பயிர்களில் ஒரு பகுதியை நண்பர்களுக்கும் உறவினர்களுக்கும் பகிர்ந்தளித்தல்

தோகி
----

மத்தளம்
ஆவாட் பௌனி கூட்டத்திலிருக்கும் ஒருவன் பாடுவான். உதாரணத்திற்கு ஒரு பாடல்:

ਕੋਠੇ ਉੱਤੇ ਕੋਠੜੀ, ਉਤੇ ਨਾਰ ਸੁਕਾਵੇ ਕੇਸ  

ਕਿਤੇ ਯਾਰ ਦਿਖਾਈ ਦੇ ਗਿਆ ਬਦਲ ਕੇ ਭਰਾਵਾਂ, ਗਭਰੂਆ ਓ ਭੇਸ  

ஆங்கிலத்தில்…

an extension upon a house, my lover is drying her hair  

somehow my lover has given me a glimpse of her, oh brother, in disguise  

தமிழில்:

வீட்டுக்கு வெளியே நீண்டு தெரிகிறது, என் காதலி தன் கூந்தலை உலர்த்துகிறாள்  

எப்படியோ அவள் எனக்கொரு தரிசனம் தந்துவிட்டாள், அய்யோ அவள் சகோதரன் மாறு வேடத்தில்  

குழுவில் உள்ள மற்றவர்கள் இரண்டாவது வரியில் இருந்து, அய்யோ அவள் சகோதரன் மாறு வேடத்தில் என்று இணைந்து பாடுவார்கள். மத்தளம் இப்புள்ளியில் உயர்ந்து ஒலிக்கும். சில சந்தர்ப்பங்களில் அவர்கள் ஒய்யாரமாக நடனம் ஆடுவதும் உண்டு

மேற்கோள்கள்
-----------

1. 1 2 3  *Alop ho riha Punjabi virsa*, Harkesh Singh Kehal, Unistar Book PVT Ltd. ISBN 81-7142-869-X
2. ↑  "Glossary" (PDF). Shodhganga,inflibnet.ac.in. 18 February 2015 அன்று பார்க்கப்பட்டது.
3. ↑  "Chapter V : Gender and wor : Analysis" (PDF). Shodhganga.inflibnet.ac.in. 18 February 2015 அன்று பார்க்கப்பட்டது.
4. ↑  Dr Singh, Sadhu (2010) Punjabi Boli Di Virasat.Chetna Prakashan.ISBN 817883618-1
**அலன் பார்ட்லெட் ஷெப்பர்ட்** (*Alan Bartlett Shepard*, நவம்பர் 18, 1923 – ஜூலை 21, 1998) விண்வெளிக்குச் சென்ற இரண்டாவது மனிதரும் முதலாவது அமெரிக்கரும் ஆவார். முதன் முதலாக மே 5, 1961 இல் மேர்க்குரி விண்கலத்தில் பயணம் செய்து மொத்தம் 15 நிமிடங்கள் பூமியின் சுற்று வட்டத்தில் சுற்றித் திரும்பினார். பின்னர் 1971 இல் தனது 47வது அகவையில் அப்பல்லோ 14 விண்கலத்தில் சந்திரனுக்கு சென்று சந்திரனில் நடந்த 4வது மனிதர் ஆனார்.

விண்வெளிப் பயணங்கள்
-------------------

### மேர்க்குரித் திட்டம்

முதன்மைக் கட்டுரை: மேர்க்குரித் திட்டம்
1959 இல் புதிதாக உருவாக்கப்பட்ட நாசா விண்வெளி ஆய்வு நிறுவனத்தினால் விண்வெளிப் பயிற்சிக்காக அழைக்கப்பட்ட 110 பயிற்சி விமானிகளுள் செப்பர்டும் ஒருவர். மிகவும் கடினமான பயிற்சிகளின் பின்னர் மேர்க்குரி திட்டத்துக்காக தெரிவு செய்யப்பட்ட ஏழு விண்வெளி வீரர்களுள் இவரும் ஒருவர்.

ஃபிறீடம் 7 விண்கலத்தில் அலன் ஷெப்பர்ட்
முதலாவது அமெரிக்கராக விண்வெளிக்கு செல்லவென இவர் ஜனவரி 1961 இல் தெரிவு செய்யப்பட்டார். முதலில் அக்டோபர் 1960 இல் விண்வெளிக்குச் செல்லத் திட்டமிடப்பட்ட போதும் பல தடைகள் காரணமாக பயணம் மே 1961 இற்குத் தள்ளிப் போடப்பட்டது.

ஏப்ரல் 12, 1961 இல் சோவியத் விண்வெளி வீரர் யூரி ககாரின் விண்வெளிக்குச் சென்ற முதலாவது மனிதர் என்ற பெயரைப் பெற்றார்.

மே 5, 1961 இல், அலன் ஷெப்பர்ட் மேர்க்குரித் திட்டத்தின் கீழ் ஃப்றீடம் 7 (Freedom 7) என்ற விண்கலத்தில் 116 (statute miles) தூரத்திற்கு சென்றார்.

### அப்பல்லோ திட்டம்

முதன்மைக் கட்டுரை: அப்பல்லோ திட்டம்
அப்பல்லோ 14 இல் சந்திரனுக்கு சென்ற அலன் ஷெப்பர்ட் அங்கு அமெரிக்கக் கொடியை நாட்டுகிறார்.
தனது 47வது வயதில் ஷெப்பர்ட் தனது இரண்டாவது விண்வெளிப் பயணத்தை அப்பல்லோ 14 இல் ஜனவரி 31–பெப்ரவரி 9, 1971 இல் சென்றார். இதுவே வெற்றிகரமாக சந்திரனில் தரையிறங்கிய மூன்றாவது அமெரிக்கத் திட்டமாகும். சந்திரனில் இவர் தங்கியிருந்த போது குழிப்பந்து விளையாடியது குறிப்பிடத்தக்கது.

ஆகஸ்ட் 1, 1974 இல் இவர் நாசாவில் இருந்தும் கடற்படையில் இருந்தும் ஓய்வு பெற்றார்.

மேற்கோள்கள்
-----------

1. ↑  Swenson, Loyd S. "This New Ocean: A History of Project Mercury", *NASA SP-4201*, Scientific and Technical Information Division, Office of Technology Utilization, N.A.S.A. 2010-06-17 அன்று மூலம் பரணிடப்பட்டது, 2007-06-28 அன்று பார்க்கப்பட்டது Unknown parameter `|coauthors=` ignored (உதவி)
2. ↑  "EVA-2 Closeout and the Golf Shots". *நாசா*. மே 24, 2011 அன்று மூலம் பரணிடப்பட்டது. May 29, 2007 அன்று பார்க்கப்பட்டது. Unknown parameter `|Publisher=` ignored (`|publisher=` suggested) (உதவி)

வெளி இணைப்புகள்
---------------

* Obituary, NY Times, July 23, 1998 *Alan B. Shepard Jr. Is Dead at 74; First American to Travel in Space*
* NASA-Biography
**ஆவாபாய் பொமாஞ்சி வாடியா** (Avabai Bomanji Wadia, செப்டம்பர் 18, 1913 – ஜூலை 11, 2005): இலங்கையில் பிறந்த இந்திய சமூக செயல்பாட்டாளரும், எழுத்தாளரும் ஆவார். *தேசிய திட்டமிட்ட குழந்தை வளர்ப்பு அமைப்பு* என்ற அமைப்பை நிறுவியவர். மேலும் அரசு சாராத நிறுவனங்களின் மூலம் பாலியல் சுகாதாரம் மற்றும் குடும்பக் கட்டுப்பாடு பற்றிய விழிப்புணர்வுகளை ஏற்படுத்தி வருகிறார். 1971 ஆம் ஆண்டு இந்திய குடியரசின் நான்காவது உயரிய விருதான பத்மசிறீ விருது வழங்கி கௌரவிக்கப்பட்டார்.

வரலாறு
------

### இளமையும் கல்வியும்

ஆவாபாய் 1913, செப்டம்பர் பதினெட்டாம் நாள் அன்றைய பிரித்தானிய இலங்கையின் கொழும்பில் பிறந்தார். இவருடைய குடும்பம் இந்தியாவின் குஜராத் மாநிலத்தினைப் பூர்வீகமாகக் கொண்டது; மேலும் மிகவும் வசதியான, மேற்கத்தியக் கலாச்சாரத்தைப் பின்பற்றிய பார்சி மக்கள் இனத்தைச் சேர்ந்தது. ஆவாபாயின் தந்தை தோரப்ஜி முஞ்ச்செர்ஜி, கப்பல் அதிகாரியாகப் பணியாற்றினார். இவருடைய தாயார் ஆரிஸ்வாலா மேத்தா இல்லத்தரசியாக இருந்தார். கொழும்பில் பள்ளிப்படிப்பைத் தொடங்கிய ஆவாபாய், 1928 இல் தனது பதினைந்தாம் வயதில் இந்திலாந்து சென்றார். அங்கு பிராண்ட்ஸ்பெரியில் உள்ள குவீன்ஸ் பார்க் கம்யூனிட்டி பள்ளியிலும், பின்னர் இலண்டனில் உள்ள கில்பர்ன் உயர்நிலைப்பள்ளியும் தனது படிப்பை முடித்தார்.

1932 இல் சட்டம் பயின்ற ஆவாபாய் 1934 இல் *இன்ஸ் ஆஃப் கோர்ட்டில்* (நீதிமன்றம்) தன்னை ஒரு வழக்குரைஞராகப் பதிவுசெய்து கொண்டார். இவர் சட்டத்தேர்வை எழுதி வெற்றிபெற்ற முதல் இலங்கைப் பெண் ஆவார். 1936-1937 இல் இலண்டன் உயர்நீதிமன்றத்தில் ஒருவருடம் வழங்குரைஞராக பயிற்சிபெற்றார்.

ஒரு சட்ட மாணவர் என்ற முறையில், அவர் பொதுநலவாய மாநாட்டிலும், சர்வதேச பெண்கள் கூட்டமைப்பு மாநாடுகள், பல்வேறு பேரணிகள் மற்றும் நிகழ்வுகளில் கலந்துகொண்டார். மகாத்மா காந்தி, முகமது அலி ஜின்னா, ஜவஹர்லால் நேரு ஆகிய இந்தியச் சுதந்திரப் போராட்டத்தில் பங்கு கொண்ட தலைவர்கள் இலண்டன் வந்திருந்த பொழுது, அவர்களை ஆவாபாய் நேரில் சந்தித்து கலந்துரையாடினார். இந்தத் தொடர்பின் காரணமாக, ஆவாபாய் இளநிலை வழக்குரைஞராகப் பணிபுரிய சில நிறுவனங்களுக்கு விண்ணப்பிக்கும் பொழுது அந்நிறுவனங்கள் இந்தனைக் காரணமாகக் கூறி அவரை நிராகரித்தன. பின்னர் இரண்டு வருடங்கள் கழித்து ஆவாபாய் இலண்டனில் இருந்து 1939 இல், தமது தாயகமான கொழும்பு திரும்பினார். அங்கு உச்சநீதி மன்றத்தில் பதிவுபெற்று வழக்குரைஞராக 1939 முதல் 1941 வரை பணியாற்றினார்.

மேற்கோள்கள்
-----------

1. ↑  "OCLC Classify". OCLC Classify. 2015. 29 May 2015 அன்று பார்க்கப்பட்டது.
2. ↑  "Worldcat profile". Worldcat. 2015. 29 May 2015 அன்று பார்க்கப்பட்டது.
3. 1 2 3 4 5 6  Paul Bell (11 August 2005). "Obituary: Avabai Wadia". *Web report* (The Guardian).. பார்த்த நாள்: 29 May 2015.
4. ↑  "Woman's Lifelong Cause Is Global Family Planning". *The New York Times*. 17 December 1985.. பார்த்த நாள்: 29 May 2015.
5. ↑  "Padma Shri" (PDF). Padma Shri. 2015. 15 November 2014 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது. Unknown parameter `|=` ignored (உதவி)
**கோனார்** (*Konar*) என்போர் தமிழ்நாட்டிலுள்ள, ஓர் சாதியினராவர். இவர்கள் மாடு வளர்தலை தொழிலாக கொண்டவர்கள். இவர்களை தற்காலத்தில் யாதவர்கள் என்றும் குறிப்பிடுகின்றனர்.

சொற்பிறப்பு
-----------

*கோனார்* மற்றும் *கோவலர்* ஆகிய பெயர்கள் *கோன்* என்ற தமிழ் வார்த்தையிலிருந்து பெறப்பட்டவை ஆகும். இது "ராஜா" மற்றும் "கால்நடை வளர்ப்போர்" என்று பொருள்படும். இந்த வார்த்தை சமசுகிருத வார்த்தையான *கோ* (மாடு) என்பதிலிருந்து அல்லது தமிழ் வார்த்தையான *கோல்* (கால்நடை வளர்ப்பவர்) என்பதிலிருந்து பெறப்பட்டவையாகும்.

*ஆயர்* என்ற சொல் *பசு* என்ற பொருளைக் கொண்ட *ஆ* என்ற தமிழ் வார்த்தையிலிருந்து பெறப்பட்டிருக்கலாம். இடை (நடுத்தர) என்ற சொல் முல்லை பகுதியைக் குறிக்கும். இது குறிஞ்சி (மலைப் பகுதி) மற்றும் மருதம் (வயல் பகுதி) என அழைக்கப்படும், இரண்டு சங்க நிலப்பரப்புகளுக்கு இடையிலான இடைநிலை மண்டலமாகும். இடையர் என்பது ஒரு மாடு வளர்ப்பவருக்கு தமிழில் பொதுவாகப் பயன்படுத்தப்படும் வார்த்தையாகும்.

இவர்கள் கால்நடை மேய்த்தல் தொழிலைச் செய்பவர்களாக இருந்தனர். தமிழ்நாடு சாதிகள் பட்டியல் காட்டும் பிற்படுத்தப்பட்ட சாதிகளில் இவர்கள், தமிழரான இடையர்கள் ஆவர். இவர்களோடு தெலுங்கர்களான வடுக அஸ்த்தர கோல்லா பிரிவினரையும் சேர்த்து யாதவர் என்று அழைக்கப்படுகின்றனர் .

இதையும் பார்க்கவும்
-------------------

யாதவர்

மேற்கோள்கள்
-----------

1. ↑   *Temples of Kr̥ṣṇa in South India: history, art, and traditions in Tamilnāḍu*. Abhinav publications. பக். 35. .
2. 1 2 3  Allchin, Frank Raymond (1963). *Neolithic Cattle-keepers of South India*. Cambridge University. பக். 101. .
3. ↑  Alf Hiltebeitel (1988). *The Cult of Draupadi*. University of Chicago Press. பக். 35. பன்னாட்டுத் தரப்புத்தக எண்:9780226340463. .
4. ↑  Ramaswamy, Vijaya (2017) (in en). *Historical Dictionary of the Tamils*. Rowman & Littlefield. பக். 153. பன்னாட்டுத் தரப்புத்தக எண்:9781538106860. .
*டியோஸ்காரிடஸ் 'டி மெடீரியா மெடிகா, பைசாந்தியம்'*, இந்த 15ம் நூற்றாண்டு கையெழுத்துப் பிரதி சுமார் 1500 ஆண்டுகளாக பயன்பாட்டில் இருக்கிறது.
**ஹெர்பல்** (*Herbal*) என்பது தாவரங்களின் பெயர்கள் மற்றும் விவரங்களைக் கொண்ட புத்தகம். தாவரங்களின் மருத்துவகுணம், சத்து, சமையல், நச்சு, மூச்சுத்திணறல், நறுமணம் அல்லது மாயாஜால சக்திகள், அவற்றுடன் தொடர்புடைய புராணங்களின் தகவல்கள் ஆகியவற்றை உள்ளடக்கிய புத்தகம்.[1][2] இந்நூலில் தாவரங்களை அடையாளம் காண உதவுவதற்கு மூலிகைகள் பெரும்பாலும் விளக்கப்பட்டுள்ளன.[3]

பண்டைய [[எகிப்து, சீனா, இந்தியா மற்றும் ஐரோப்பாவிலும் முதன்முதலில் உருவான இலக்கிய நூல்களில் இந்நூலும் அடங்கும்.[4], கருத்தரித்தல் மற்றும் மருத்துவர்கள் ஆகியோரால் குவிக்கப்பட்ட நாள் மருத்துவ விஞ்ஞானமாக உருவாக்கப்பட்ட முதல் இலக்கியத்தில் மூலிகைகளும் இருந்தன. [6] சீனாவிலும் ஐரோப்பாவிலும் அச்சிடப்பட்ட ம முதல் புத்தகங்களில் இதுவும் இடம்பெற்றது

17 ஆம் நூற்றாண்டின் பிற்பகுதியில், நவீன வேதியியல், நச்சுயியல் மற்றும் மருந்தியல் ஆகியவற்றின் எழுச்சி பாரம்பரிய மூலிகை மருத்துவத்தின் மதிப்பைக் குறைத்தது. தாவரவியல் படிப்பு மற்றும் ஆலை அடையாளம் காணும் herbals க்கான குறிப்பு கையேடுகள் ஒரு குறிப்பிட்ட பிராந்தியத்தில் வளர்ந்து காணப்படும் தாவரங்களின் ஃப்ளோராஸ் - முறையான கணக்குகளால், விஞ்ஞானரீதியில் துல்லியமான தாவரவியல் விளக்கங்கள், வகைப்பாடு மற்றும் எடுத்துக்காட்டுகள் ஆகியவற்றைப் பயன்படுத்தியது. மூலிகை மற்றும் தொடர்புடைய துறைகளில் (ஹோமியோபதி மற்றும் அரோமாதெராபி போன்றவை) மாற்று மருந்துகளின் பிரபலமான வடிவங்களாக மாறியதால், 20 ஆம் நூற்றாண்டின் கடைசி தசாப்தங்களில் இருந்து மேற்கத்திய உலகில் மூலிகைகளை ஒரு சாதாரணமான மறுமலர்ச்சி கண்டிருக்கிறது

இந்தியாவின் சுஷ்ருதா சம்ஹிதா
----------------------------

இந்தியாவின் பாரம்பரிய மூலிகை மருத்துவம் ஆயுர்வேதம் என அறியப்படும், இது இரண்டாம் நூற்றாண்டு BCE க்கு முந்தியதாக இருக்கலாம், புராதன இந்து வேதங்கள் மற்றும் குறிப்பாக அதர்வணம் ஆகியவற்றிற்கு முன் இதன் தோற்றம் இருக்கலாம். சுஷ்ருதா சம்ஹிதா என்ற ஒரு ஆய்வில், சுசிருதாவின் அறுவை சிகிச்சை மூலம் போதனைகளின் ஒரு உண்மையான தொகுப்பு ஆகும். இதில் 1120 நோய்கள், 700 மருத்துவ தாவரங்கள், கனிம ஆதாரங்களில் இருந்து 64 தயாரிப்புக்கள் மற்றும் விலங்கு ஆதாரங்களை அடிப்படையாகக் கொண்டு 57 தயாரிப்புக்கள் ஆகியவற்றில் 184 அத்தியாயங்கள் மற்றும் விளக்கங்கள் உள்ளன. ஆயுர்வேதத்தின் பிற முந்தைய படைப்புகளில் சரகாவுக்குக் காரணமான சரக சமுதா அடங்கும். இந்த பாரம்பரியம், பெரும்பாலும் வாய்வழி. சுஷ்ருதாவின் படைப்புகள் அடங்கிய முந்தைய எஞ்சியுள்ள எழுத்துக்களில் 4 ஆம் நூற்றாண்டின் முற்பகுதியிலாகும்

வெளி இணைப்புகள்
---------------

* The Anglo-Saxon Plant-Name Survey
* Manuscript Herbals held by the University of Pennsylvania Libraries
* *Hortus sanitatis* (1485) – digital facsimile from the Linda Hall Library
* *Ain Garten der Gesundheit* (1487) – digital facsimile from the Linda Hall Library
* *Hortus sanitatis* (1491) – digital facsimile from the Linda Hall Library
* Digital images of pages from 2 editions of *Crüydeboeck* (Dodoens, 1554 and 1608) from Linda Hall Library

1. ↑  Singer, p. 95.
2. ↑  Arber, p. 14.
3. ↑  Anderson, p. 2.
4. ↑  Stuart, pp. 1–26.
**கோனார் நதி** (*Konar River*)  இந்தியாவின் சார்க்கண்ட் மாநிலமான அசாரிபாக் மற்றும் பொகாரோ மாவட்டங்களில் உள்ள தாமோதர் ஆற்றின் துணை நதியாகும்.

நதியின் பாதை
------------

இந்த நதி அசாரிபாக்-சத்ரா சாலையில் உள்ள சுல்தானா கிராமத்திற்கு அருகில் உருவாகிறது. அதன்பிறகு, கோனார் அதன் துணை நதியான சவானியுடன் அசாரிபாக் பீடபூமியின் பெரும்பகுதியை வந்தடைகிறது, பின்னர் குறுங்காடுகள் மற்றும் காட்டில் உள்ள தரிசு கழிவுகள் வழியாக இறங்கி கோமியாவைக் கடந்து பொகாரோ ஆற்றின் நீரில் கலக்கிறது, இது சரிதி பசார் அருகே தாமோதர் ஆற்றில் சேருவதற்கு சற்று முன்பு பொக்காரோ மாவட்டத்தின் ஆற்றில் கலக்கிறது..

கோனார் அணை
----------

கோனார் அணை தாமோதர் பள்ளத்தாக்கு நகராட்சியின் முதல் கட்டத்தில் சேர்க்கப்பட்ட நான்கு பல்நோக்கு அணைகளில்  இரண்டாவது அணை ஆகும். இவ்வணை கோனார் ஆற்றின் குறுக்கே கட்டப்பட்டது மற்றும் 1955 இல் திறக்கப்பட்டது. 

கோனார் அணை 4,535 மீட்டர் (14,879 அடி) நீளமும் 48.77 மீட்டர் (160.0 அடி) உயரமும் கொண்டது. நீர்த்தேக்கம் 27.92 சதுர கிலோமீட்டர் (10.78 சதுர மைல்) பரப்பளவைக் கொண்டுள்ளது.   கோனார் பூமி மற்றும் கான்கிரீட் அணை 997 சதுர கிலோமீட்டர் (385 சதுர மைல்) நீர்ப்பிடிப்பு பரப்பளவைக் கொண்டுள்ளது.

பொகாரோ பாலம்
------------

பொகாரோ வெப்ப  மின் நிலையத்திற்கு சேவை செய்வதற்காக பொகாரோ நதியுடன் சங்கமிக்கும் இடத்தில் கோனார் ஆற்றின் குறுக்கே ஒரு பாலம் உள்ளது.

மேற்கோள்கள்
-----------

1. ↑  "The Hazaribagh district" (PDF). 2014-10-28 அன்று மூலம் (PDF) பரணிடப்பட்டது. 2010-04-29 அன்று பார்க்கப்பட்டது.
2. ↑  Lister, Edward (October 2009). *Hazaribagh*. BiblioBazaar. பக். 9. பன்னாட்டுத் தரப்புத்தக எண்:978-1-115-79277-6.. பார்த்த நாள்: 6 June 2012.
3. ↑  "Konar Dam". india9.com. 2010-04-17 அன்று பார்க்கப்பட்டது.
4. ↑  "DVC". *Konar*. DVC. 2007-02-10 அன்று மூலம் பரணிடப்பட்டது. 2010-04-17 அன்று பார்க்கப்பட்டது.
5. ↑   *Hydrology and Water Resources of India By Sharad K. Jain, Pushpendra K. Agarwal, Vijay P. Singh*. googlebooks.. பார்த்த நாள்: 2010-04-17.
6. ↑  "Integrated Flood Management" (PDF). *Flood Management – Damodar River Basin*. World Metereological Organisation. 2015-09-29 அன்று மூலம் (PDF) பரணிடப்பட்டது. 2010-05-03 அன்று பார்க்கப்பட்டது.
முனைவர் எர்மான் பிலவ்
**பிலவ் எரிவாயு** *(Blau gas)* என்பது புரொப்பேன் வாயுவைப் போன்ற செயற்கை முறையில் ஒளியூட்டும் ஒரு வாயுவாகும். செருமனியின் ஆக்சுபர்கு நகரைச் சேர்ந்த முனைவர் எர்மான் பிலவ்  கண்டுபிடித்த காரணத்தால் இவ்வாயு பிலவ் எரிவாயு என்ற பெயரால் அழைக்கப்படுகிறது. 
கனிம எண்ணெய்களை வாலைவடிகலனில் எடுத்து நேப்தா உருவாகும்வரை வெப்பப்படுத்த வேண்டும். பின்னர் இந்நேப்தா அழுத்தக்குறைவுக்கு உட்படுத்தப்பட்டு திரவமாக்கப்படுகிறது. இந்த நிபந்தனைக்கு உட்பட்டு இவ்வாயு எடுத்துச் செல்லப்படுகிறது. எல்.பி.வாயு என்றழைக்கப்படும் திரவ பெட்ரோலிய வாயுவைப் போல வெளிப்படும்போது இவ்வெரி பொருளும் வாயு நிலையை அடைகிறது. வேதிப்பண்புகளின் அடிப்படையில் இவ்வாயுவின் பண்புகள் நிலக்கரி வாயுவை ஒத்துள்ளன .

செருமன் மொழியில் பிலவ் என்ற சொல்லுக்கு நீலம் என்ற பொருள் என்றாலும், இவ்வாயுவின் நிறம் தண்ணிரின் நிறத்தை போன்றதாகும். எஃகு உருளைகளில் சேகரிக்கப்பட்டு பிலவ் வாயு தேவையான இடங்களுக்கு கொண்டு செல்லப்படுகிறது. செயற்கை முறையில் உருவாக்கப்படும் வாயுக்களில் பிலவ் வாயுவே அதிகமான அலகு ஆற்றலை வெளிப்படுத்துகிறது. நிலக்கரி வாயுவைப் போல இவ்வாயுவில் கார்பன் மோனாக்சைடு கலப்பு கிடையாது.

ஓளிக்காகவும் வெப்பத்திற்காகவும் பிலவ் எரிவாயு எரிக்கப்படுகிறது. 19 ஆம் நூற்றாண்டின் பிற்பகுதியிலும் 20 ஆம் நூற்றாண்டின் தொடக்கத்திலும் இருப்பூர்திப் பெட்டிகளிலும் அடுப்புகளிலும் சற்றுத் தூய்மைக் குறைவான பிண்ட்சு எரிவாயு பயன்படுத்தப்பட்டது. எல்.இசட் கிராப் செப்பலின் என்ற வான்கப்பலுக்கு மிதக்கும் திறனை ஈடுசெய்யும் எரிவாயுவாக பிலவ் எரிவாயு பிரபலமடைந்திருந்தது .
பிலவ் எரிவாயுவில் 50% ஆல்க்கீன்களும், மீத்தேனும் பிற ஆல்க்கேன்களும் சேர்ந்து 37 சதவீதமும், ஆறு சதவீதம் ஐதரசன் வாயுவும் எஞ்சியிருக்கும் அளவு காற்றும் கலந்துள்ளன. மேலும், இவ்வெரி வாயுவின் எரிதல் வெப்பம் 122 மெகாயூல்/மீட்டர்3 ஆகும் .

மேற்கோள்கள்
-----------

1. ↑  John Bonner; George William Curtis; Henry Mills Alden; Samuel Stillman Conant; John Foord; Montgomery Schuyler; John Kendrick Bangs; Richard Harding Davis *et al*. (1908). *Harper's weekly*. Harper's Magazine Co... பார்த்த நாள்: 3 May 2012.
2. ↑   *Chamber of Commerce journal of Maine*. 1913.. பார்த்த நாள்: 3 May 2012.
3. 1 2
4. ↑  Teed, P. L. (1931). "Gas Fuels for Airships: The Manufacture of Blau Gas, with Details of Some Possible Alternatives". *Aircraft Engineering and Aerospace Technology* **3** (2): 41–42. doi:10.1108/eb029368.
5. ↑  "Graf Zeppelin site". 2006-08-25 அன்று மூலம் பரணிடப்பட்டது. 2016-09-14 அன்று பார்க்கப்பட்டது.

இவற்றையும் காண்க
----------------

* வான்கப்பல்

புற இணைப்புகள்
--------------

* Use of Blau gas on airship LZ-127 Graf Zeppelin
செயின்ட் மார்க்ஸ் சதுக்கத்தில் இடது பக்கத்தில் புரோகுராட்டி வெக்கி, வலதுபுறத்தில் நெப்போலியனிக் விங்.
**புரோகுராட்டி** (**Procuratie**) (இத்தாலியம், "procuracies") என்பது வெனிசு நகரின் செயின்ட் மார்க்ஸ் சதுக்கத்தில் முன்று இணைப்புகள் கொண்ட ஒரு கட்டடம் ஆகும். இவை செயின்ட் மார்க்கின் கடிகார கோபுரத்துடன் இணைக்கப்பட்டவை. இது வரலாற்றுச் சிறப்புமிக்க கட்டிட கட்டுமானப் பாணியின் வடிவம் ஆகும். இந்த கட்டடத் தன் இறுதி வடிவை நெப்போலியனின் ஆக்கிரமிப்பின்போது பெற்றது. இந்தக் கட்டிடம், வெனிஸ் நகரின் மிக நீளமான (500 அடி) கட்டிடம் என்ற பெயரைப் பெற்றது. 

இதன் சதுர வளாகத்தின் வடக்குப் பகுதியில் உள்ள **புர்காரிட்டி வெக்கீச்சின்** கட்டிடமே பழமையானது. இது பன்னிரெண்டாவது நூற்றாண்டில் இரண்டு மாடி அமைப்பாக கட்டப்பட்டது. சான் மார்கோவின் சாரார் பகுதியானது அலுவலகங்கள் மற்றும் குடியிருப்புகள் ஆகியவற்றைக் கொண்டது. இவை பதினாறாம் நூற்றாண்டில் தீக்கிரையான பிறகு கோடூசியின் மூன்று மாடி வடிவமைப்பானது அதன் கோதிக் கட்டிடக்கலையின் பாரம்பரியம் மீட்கப்பட்டது.

சதுக்கத்தின் தெற்குப் பக்கத்தில், **புரோக்கரிடி நியூவ்**  கட்டடப் பணிகள் 1586 ஆம் ஆண்டில் வின்சென்சோ ஸ்கமோசியால் மிகவும் தீவிரமாக செந்நெறிக்காலக் கட்டிடக்கலை பாணியில் தொடங்கியது, இதன் பணிகள் 1640 ஆம் ஆண்டில் லொங்கெனாவால் நிறைவு செய்யப்பட்டது. இது அலுவலகங்களுக்கு அதிக இடம் ஒதுக்கும் வகையில் வடிவமைக்கப்பட்டுள்ளது.

இரு கட்டிடங்களும் முதலில் சதுக்கத்தின் மேற்குப் பகுதியில் சிறகுகளைக் கொண்டிருந்தன, அவை சிறிய தேவாலயத்தால் மட்டுமே பிரிக்கப்பட்டிருந்தன. சுமார் 1810 ஆம் ஆண்டில், சிறகுகள் மற்றும் தேவாலயம் போன்றவை இடிக்கப்பட்டு மூன்றாம் கட்டமாக நெப்போலியோனிக் விங் ஆப் தி புரோக்கரேடிஸ் கட்டப்பட்டது. இது ஒரு நியோகிளாசிக்கல் முறையில் குசீப் மரியா சோலி என்பரால் வடிவமைக்கப்பட்டது.

இக்கட்டடம் சுமார் 500 ஆண்டுகளாக இத்தாலிய அரச குடும்பத்தினர், அரசியல்வாதிகள் ஆகியோரின் கட்டுப்பாட்டில் இருந்தது. இந்நிலையில் கட்டிடத்தை புனரமைத்து பொதுமக்கள் பார்ப்பதற்கு அனுமதிக்க இத்தாலிய அரசு முடிவெடுத்துள்ளது. இதன் புணரமைப்புப் பணிகளை 2020 ஆம் ஆண்டுக்குள் முடிந்து, பொது மக்களின் பார்வைக்குத் திறக்கப்படும் என்று எதிர்பார்க்கப்படுகிறது. இனி இந்தக் கட்டிடம், கலை நிகழ்ச்சிகள், ஓவியக் காட்சிகள், கருத்தரங்குகள், அரசு நலத் திட்டங்களுக்காகப் பயன்படவிருக்கிறது. இதற்காக பிரித்தானியக் கட்டிடக் கலைஞர் சர் டேவிட் சிப்பர்ஃபீல்ட், இந்தக் கட்டிடத்தைப் புனரமைக்க உள்ளார்.

மேற்கோள்கள்
-----------

1. ↑  கனி (13 அக்டோபர் 2017). "மெல்லத் திறக்கும் கதவு!". *செய்தி*. தி இந்து தமிழ். 14 அக்டோபர் 2017 அன்று பார்க்கப்பட்டது.
**பிலவ ஆண்டு** என்பது தமிழ்ப் புத்தாண்டில் பிரபவ ஆண்டு துவங்கி அறுபது ஆண்டுகள் என ஆண்டு வட்ட முறையில் வரக்கூடிய ஆண்டுகளில் முப்பத்தைந்தாம் ஆண்டாகும். இந்த ஆண்டை செந்தமிழில் **கீழறை** என்றும் குறிப்பர்

பிலவ ஆண்டு வெண்பா
-----------------

பிலவ ஆண்டு எப்படிப்பட்டது என்பது குறித்து இடைக்காட்டுச் சித்தர் இயற்றியதாக கூறப்படும் வெண்பா

   

பிலவத்தின்மாரி கொஞ்சம் பீடைமிகும் ராசர்  

சலமிகுதிதுன்பந் தருக்கும் நலமில்லை  

நாலுகாற்சீவனெல்லாம் நாசமாம் வெள்ளாண்மை  

பாலுமின்றிச் செய்புவனம் பாழ்

இந்தப் பாடலின்படி இந்த ஆண்டு பிறப்பின்போது சூரியனுக்கும், சந்திரனுக்கும் இடையில் சுக்கிரன் இருப்பதால் மழைவளம் இருக்கும். இதனால் நல்ல விளைச்சல் இருக்கும். அரசனாக செவ்வாய் வருவதால் உலகெங்கும் நிம்மதியற்ற நிலை நீடிக்கும். மக்கள் ஒருவித அச்சத்துடன் வாழ்வர். ஒரு பக்கம் மழையும் மறுபக்கம் வறட்சியும், தீயினால் அழிவுகளும், நிலச்சரிவுகளும் ஏற்படும்.

மேற்கோள்கள்
-----------

1. ↑  "பிலவரி". *பொருள்*. விக்சனரி. 16 ஏப்ரல் 2020 அன்று பார்க்கப்பட்டது.
2. ↑  வேங்கடசுப்பிரமணியன் (2021 ஏப்ரல் 12). "தமிழ்ப் புத்தாண்டு பிலவ வருட ராசி பலன்கள்: மேஷ ராசி வாசகர்களே (14.04.2021 முதல் 13.04.2022 வரை)". *கட்டுரை*. இந்து தமிழ். 18 ஏப்ரல் 2020 அன்று பார்க்கப்பட்டது. Check date values in: `|date=` (உதவி)
**ஆ. ஏழுமலை** (*A Elumalai*) என்பவர் (ஆகஸ்ட் 12, 2020 இல் இறந்தார்) என்பவர் இந்திய அரசியல்வாதி ஆவார். இவர் புதுச்சேரி மக்கள் காங்கிரசு கட்சியினைச் சார்ந்தவர். ஏழுமலை புதுச்சேரி பங்காரப்பேட்டையைச் சேர்ந்தவர். வில்லியனூர் அரசு மேல் நிலைப் பள்ளியில் பள்ளிக் கல்வியினை முடித்தவர். இவர் 2001 முதல் 2011 வரை புதுச்சேரி சட்டப் பேரவையில் ஊசுடு தொகுதி உறுப்பினராக இருந்தார். இவர் 2001 ந. ரங்கசாமி அமைச்சரைவில் போக்குவரத்துத் துறை அமைச்சராகப் பணியாற்றினார். அரசியல் காரணங்களால் அமைச்சர் பதவியிலிருந்து விலகிய ஏழுமலை, கண்ணன் துவக்கிய புதுச்சேரி முன்னேற்றக் காங்கிரசில் இணைந்தார். 2006ஆம் ஆண்டு நடைபெற்ற தேர்தலில் சுயேச்சையாகப் போட்டியிட்டு வெற்றிபெற்றார். பின்னர் தனது ஆதரவினை காங்கிரசு கட்சிக்கு வழங்கினார். இருப்பினும் 2011 தேர்தலில் போட்டியிட்டுத் தோல்வியடைந்தார். ஏழுமலை தனது 55 வயதில் கோவிட்-19 பெருந்தொற்று காரணமாகப் புதுச்சேரி ஜிப்மர் மருத்துவமனையில் இறந்தார்.

மேற்கோள்கள்
-----------

1. ↑  "Former Puducherry local administration minister Elumalai dies of COVID-19 at JIPMER". *The New Indian Express*.
புரோட்டான்-கே ஏவூர்திபுரோட்டான்-கே ஏவூர்தி
**புரோட்டான்** (Proton) என்பது ருசியா நாட்டின் ஏவூர்தி ஆகும். இது நான்கு நிலைகளைக் கொண்ட ஒரு நீட்டிக்கப்பட்ட ஏவூர்தி ஆகும். வணிக ரீதியாகவும் மற்றும் ருசிய அரசு விண்வெளி அமைப்பின் ஏவுதலுக்காகவும் இது பயன்படுத்தப்படுகிறது. முதல் புரோட்டான் ஏவூர்தி 1965 ஆம் ஆண்டு ஏவப்பட்டது. மேம்படுத்தப்பட்ட தற்போதைய புரோட்டான் ஏவூர்திகள் இன்று வரை பயன்பாட்டில் இருக்கின்றன. ஏவூர்தி வரலாற்றில் அதிக திறனுடைய அதி உந்துகிகள் (heavy boosters) பயன்படுத்தப்படும் ஏவூர்திகளுள் புரோட்டான் ஏவூர்தியும் ஒன்று. அனைத்து புரோட்டான் ஏவூர்திகளும் ருசியாவின் மாஸ்கோவில் அமைந்துள்ள *குருநிசேவ் மாகாண ஆராய்ச்சி மற்றும் உற்பத்தி மையத்தில்* ( Khrunichev State Research and Production Space Center) தயாரிக்கப்பட்டு பைக்கனூர் விண்வெளி ஏவுதளம் (Baikonur Cosmodrome) ஏவுதளத்திற்கு கிடைமட்டமாக எடுத்துச் செல்லப்படுகிறது. ஏவுதளத்தின் செலுத்து பீடத்தில் (launch pad ) புரோட்டான் ஏவூர்தி செங்குத்தாக நிலைநிறுத்தப்படுகிறது.

வகைகள்
------

* புரோட்டான்-கே (Proton-K)
* புரோட்டான்-எம் (Proton-M)

என இதில் இரு வகைகள் உள்ளன.

திறன்
-----

புரோட்டான் ஏவூர்தியானது பூமியின் தாழ் வட்டப்பாதைக்கு 22.8 டன்கள் எடையையும், புவிநிலை வட்டப்பாதைக்கு 6.3 டன்கள் எடையையும் எடுத்துச் செல்லவல்லது. 2030 ஆம் ஆண்டில் இவ்வேவூர்தி ஓய்வுபெறும் என எதிர்பார்க்கப்படுகிறது.

வணிகம்
------

ருசிய விண்வெளி வியாபாரத்தில் 1994 முதல் இன்றுவரை புரோட்டான் ஏவூர்தி 4.3 பில்லியன் அமெரிக்க டாலர்கள் சம்பாதித்துக் கொடுத்துள்ளது. இது வருங்காலங்களில் இன்னும் அதிகரிக்கும் என எதிர்பார்க்கப்படுகிறது.

மேம்பாடு
--------

புரோட்டான் ஏவூர்தியின் மேம்பாடானது புதிய அங்காரா ஏவூர்தி அறிமுகப்படுத்தப்பட்டதைத் தொடர்ந்து தற்காலிகமாக நிறுத்தி வைக்கப்பட்டுள்ளது. ஏனெனில் அதிதிறனுடைய அங்காரா எளிமையானதும் செலவு குறைந்ததும் ஆகும். புரோடான் ஏவூர்தியின் முக்கிய மேம்பாடாக அதன் கடுங்குளிர் இயந்திரம் மேம்படுத்தப்படும்.

சக ஏவூர்திகள்
-------------

புரோட்டான் ஏவூர்தியின் திறனை ஒத்த ஏவூர்திகள்:

* அதிதிறன் டெல்டா IV (Delta IV Heavy)
* அதிதிறன் அட்லஸ் V (Atlas V Heavy)
* ஏரியான் 5 (Ariane 5)
* லாங் மார்ச்சு 5 (Long March 5)
* அங்காரா 5 (Angara A5)
* பால்கன் 9 (Falcon 9)
* ஹெச்-IIபி (H-IIB)

மேற்கோள்கள்
-----------

1. ↑  "Proton Mission Planner's Guide". International Launch Services.
2. ↑  "Proton Verticalization, Pad 39, Baikonur". flickr. 5 September 2005.
3. ↑
4. ↑  Clark, Stephen (June 9, 2016). "Upgraded Proton booster adds satellite to Intelsat's fleet". Spaceflightnow.com.
5. ↑  "Russian rocket development in the 2010s". Anatoly Zak.
6. ↑  Statement by Vladimir Ye. Nesterov, Khrunichev Director-General, at Press Conference on 15 July 2010 பரணிடப்பட்டது 2018-01-14 at the வந்தவழி இயந்திரம் Khruhichev 29 July 2010.
The constellation Orion in Bayer's *Uranometria*

  

**ஜோஹன் பாயர்** (**Johann Bayer** ;1572 – மார்ச் 7, 1625) செருமானிய வானியலாளரும் வழக்குரைஞரும், வரைபடவியலாளரும் ஆவார். இவர் 1572இல் செருமனியில் உள்ள ரைன் நகரில் பிறந்தார். தனது இருபதாவது வயதில் 1592 இல் இங்கோல்ஸ்டாடிட் பல்கலைகழகத்தில் தத்துவம் மற்றும் சட்டம் படித்தார். பின்னர் ஆக்ஸ்பர்க் நகருக்கு குடிபெயர்ந்தார். 1612 இல் நகராண்மைக் கழக வழக்குரைஞராக ஆனார்.

தொழில்முறையில் வழக்குரைஞரான பாயர் தொல்லியல் அகழ்வாய்வு, கணிதம், வானியல் போன்ற பல துறையிலும் ஆர்வம் மிக்கவராக இருந்தார். ஆயினும் இவரது வானவியல் ஆய்வால் குறிப்பாக விண்மீன் குழுவின் நிலைகளை ஆய்வு செய்ததால் தான் பெரிதும் அறியப்படுகிறார். இறுதி வரை திருமணமே செய்யாது வாழ்ந்த பாயர் 1625 இல் இறந்தார்.

இவர் 1603இல் முன்-தொலைநோக்கிக் கால வானியல் அட்டவணையை வெளியிட்டார். அதில் இவர் டைக்கோ பிராகி 1602இல் வெளியிட்ட அட்டவணையில் உள்ளதைவிட கூடுதலாக 1000 விண்மீன்களையும் 12 விண்மீன்குழுக்களையும் சேர்த்தார். இவர்தான் விண்மீன்களைக் கிரேக்க எழுத்துப் பெயரிட்டு அழைக்கும் முறையை உருவாக்கினார்.

உயர்பொலிவுள்ள விண்மீன்களை ஆல்ஃபா எனவும் அடுத்த தரநிலைப் பொலிவுள்ள விண்மீன்களை பீட்டா எனவும் இவரிட்ட பெயரீடு இன்றளவும் வழக்கில் உள்ளது. இதன்படி அக்குவிலா விண்மீன்குழுவில் உள்ள உயர்பொலிவுள்ள விண்மீன் ஆல்ஃப் அக்குவிலா என்று அழைக்கப்படுகிறது.

நிலவின் குழிப்பள்ளம் ஒன்று பாயார்க் குழிப்பள்ளம் என இவரது பெயரால் அழைக்கப்படுகிறது.

மேற்கோள்கள்
-----------

1. ↑  Hockey, Thomas (2009). *The Biographical Encyclopedia of Astronomers*. Springer Publishing. பன்னாட்டுத் தரப்புத்தக எண்:978-0-387-31022-0.. பார்த்த நாள்: August 22, 2012.
2. ↑  Kanas, Nick (2007), *Star maps: history, artistry, and cartography*, Springer-Praxis books in popular astronomy, Springer, pp. 153–155, ISBN 0-387-71668-8
3. 1 2  Asimov, *Asimov's Biographical Encyclopedia of Science and Technology* 2nd revised edition
4. ↑  Ridpath, Ian, *Bayer's Uranometria and Bayer letters*

வெளியிணைப்புகள்
---------------

* Full digital facsimile பரணிடப்பட்டது 2008-08-07 at the வந்தவழி இயந்திரம்,
* Johann Bayer: Uranometria
* URANOMETRIA - Johann Bayer (1603)
**கரைபூண்டி கரைகண்டீஸ்வரர் கோயில்** தமிழ்நாட்டில் திருவண்ணாமலை மாவட்டம், கரைபூண்டி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கரைகண்டீஸ்வரர், பாலசௌந்திரியம்மன் சன்னதிகளும், நவகிரகம், விநாயகர், முருகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது. [[தை மாதம்]] திருவூடல் முக்கிய திருவிழாவாக நடைபெறுகிறது. ஐப்பசி மாதம் அன்னாபிஷேகம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
இதுவும் சகாரன்பூர் நகர் சட்டமன்றத் தொகுதியும் வெவ்வேறானவை.
**சகாரன்பூர் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதி. இது சகாரன்பூர் பாராளுமன்றத் தொகுதிக்கு உட்பட்டது.

பகுதிகள்
--------

இந்த தொகுதியில் புன்வர்க்கா, ஹரோரா கனுங்கோ வட்டங்களும், சகாரன்பூர் வட்டத்திலுள்ள சகாரன்பூர் கனுங்கோ வட்டத்துக்கு உட்பட்ட தரா அலி, பத்தான்பூர், மானக் மவூ, தாப்கி குஜ்ஜார், மேக் சப்பர், தாரா சிவபுரி ஆகிய பத்வார் வட்டங்களும் உள்ளன.

* கனுங்கோ வட்டம் என்பது வட்டத்தின் உட்பிரிவாகும்.
* பத்வார் வட்டம் என்பது கனுங்கோ வட்டத்தின் உட்பிரிவாகும்.

சட்டமன்ற உறுப்பினர்
-------------------

இந்த தொகுதியில் இருந்து உத்தரப் பிரதேச சட்டமன்றத்திற்கு ஒருவர் தேர்ந்தெடுக்கப்படுவார்.

* பதினாறாவது சட்டமன்றத்தின் உறுப்பினராக ஜக்பால் தேர்ந்தெடுக்கப்பட்டார்.

சான்றுகள்
---------

1. 1 2  "மக்களவைத் தொகுதிகளும், சட்டமன்றத் தொகுதிகளும் (எல்லை பங்கீடு, 2008) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2015-02-01 அன்று பார்க்கப்பட்டது.
2. ↑  "தற்போதைய சட்டமன்ற உறுப்பினர்கள் - உத்தரப் பிரதேச சட்டமன்றம்". 2015-08-13 அன்று மூலம் பரணிடப்பட்டது. 2015-02-01 அன்று பார்க்கப்பட்டது.
**ஞான வெட்டியான்** என்பது சித்தர்களின் கொள்கைகளை விளக்கும் நூல்களுள் ஒன்று. ஞான வெட்டியான் என்பதற்கு அறிவுநெறியைக் காட்டுகின்றவன் என்று பொருள். வெட்டியான் ஒருவன் உயர் வகுப்பினரை நோக்கிக் கூறுவது போல இந்நூல் பாடப்பட்டுள்ளது. வெட்டியான் ஒருவன் அறிவுரை கூறுவதால் ஞான வெட்டியான் என்று பெயர் வழங்கப்படுகிறது.

நூலாசிரியர்
-----------

ஞான வெட்டியான் திருவள்ளுவரால் இயற்றப்பட்ட நூலாகும்.சித்தர்களின் வரலாற்றை ஆய்ந்தவர்கள் பலர் இந்நூலை வள்ளுவர் பாடியதாக நம்புகின்றனர். இந்நூல் திருவள்ளுவரால் பாடப்பட்டது என்றாலும் திருக்குறளைப் பாடிய வள்ளுவர் வேறு, ஞான வெட்டியான் பாடிய வள்ளுவர் வேறு என்று கொள்ளவேண்டும் என்று சிலர் சொன்னாலும் திருக்குறளின் பல கருத்துகள் ஞான வெட்டியானில் காணப்படுவதால் இந்நூல் வள்ளுவர் பாடியதெனக் கூறுகின்றனர்.

காலம்
-----

ஞான வெட்டியானில் அதிவீரராம பாண்டியன் பெயரும் அவர் இயற்றிய நைடதத்தின் பெயரும் காணப்படுகிறது. 

"சாயாமல் அதிவீரராமபாண்டியன் சொல்லும் தமயந்தி சரித்திர நைடதமும்" என்பது ஞானவெட்டியான் பாடல். அதிவீரராம பாண்டியன் காலம் கி.பி. 16 ஆம் நூற்றாண்டு. ஆதலால் ஞான வெட்டியான் கி.பி. 16 ஆம் நூற்றாண்டின் பிற்பகுதியாக இருக்கவேண்டுமென்பர். இது காலத்தால் பிற்பட்டதாயினும் கருத்துக்கள் பழைமையானவை. இவை பதினெண் சித்தர்களின் கருத்துக்களை எடுத்துரைப்பவை.

நூலின் சிறப்பு
--------------

இந்நூலில், 

* மக்கள் தாயின் வயிற்றில் கருக்கொள்ளுவது
* கருவிலே வளர்வது
* கருவில் வளரும் குழந்தைகளுக்கு அங்கக் குறைகள் ஏற்படுவதன் காரணம்
* அங்கக் குறைகள் ஏற்படாமல் நல்ல குழந்தைகளைப் பெறும் வழி
* குழந்தை பிறந்து வளரும் விதம்
* நோயணுகாமல் உடலைப் பேணிக்காக்கும் வழி
* உடலை வலுப்படுத்தும் யோகநெறி
* பிணிகளைத் தடுப்பதற்கான காயகல்பம்
* வாதமுறை

இவை பற்றி கூறப்பட்டுள்ளன.  

பொதுவாக மக்கள் அனைவரும் ஒரே இனம் என்பதை இந்நூல் வலியுறுத்துகிறது. சாதி மத இனபேதம் பாராட்டுவோர் அறிவற்றவர்கள், மனித சமுதாய ஒற்றுமையை விரும்பாதவர் என்பதை இந்நூல் எடுத்துரைக்கிறது. மதம், சாத்திரம், தெய்வம், மதவேடம் முதலியவைகளால் மக்களை அறிவீனராக்கும் குருமார்களை இந்நூல் அம்பலப்படுத்துகிறது.

உசாத்துணை
---------

* சாமி. சிதம்பரனார், 'சித்தர்கள் கண்ட விஞ்ஞானம்- தத்துவம்', விற்பனை உரிமை- என் சி பி எச்(பிரைவேட்) லிமிடெட், சென்னை. வெளியிட்டோர்- இலக்கிய நிலையம்.1961

வெளியிணைப்பு
------------

1.
திருப்பூந்துருத்தி **முனைவர் ஆ.ஜெகதீசன்** (பிறப்பு: மே 16 1972) என்பவர் ஒரு தமிழக எழுத்தாளர் ஆவார். இவர் 2008 மற்றும் 2013 ஆகிய ஆண்டுகளில் தமிழ்நாடு அரசின் தமிழ் வளர்ச்சித் துறையின் சார்பில் சிறந்த நூலாசிரியருக்கான விருது பெற்றவர். கௌரா இலக்கிய மன்றத்தின் 2013 ஆம் ஆண்டுக்கான சிறந்த நூலாசிரியருக்கான விருதினைப் பெற்றவர். இவர் உலக, தேசிய மற்றும் மாநிலங்கள் அளவிலான கருத்தரங்கங்களில் பங்கேற்றுள்ளார். கல்வெட்டியல் துறையில் ஈடுபாடு கொண்டவர். இவர் பல ஆய்வியல் நிறைஞர் மாணவர்களையும், முனைவர் பட்ட ஆய்வாளர்களையும் நெறிப்படுத்தி உள்ளார்.

பிறப்பு
-------

தஞ்சாவூர் மாவட்டம் திருவையாறு நடுப்படுகையில் பிறந்தவர்.

பணி
---

கல்லூரியில் தமிழ் விரிவுரையாளராகப் பணியாற்றி வரும் இவர், "தமிழ் இலக்கியத்தில் மனித உரிமைச் சிந்தனைகள்", "தமிழ் இலக்கியத்தில் கல்வெட்டியல் கூறுகள்", "சங்க இலக்கிய மதிப்பீடுகள்", "பாரதி - பாரதிதாசன் சமூகச் சிந்தனைகள்" போன்ற நூல்களை வெளியிட்டுள்ளார். இவர் எழுதிய "இலக்கியத்தில் மனித உரிமைக் கோட்பாடுகள்" எனும் நூல் தமிழ் வளர்ச்சித் துறையின் 2008 ஆம் ஆண்டுக்கான சிறந்த நூல்களில் மொழி வரலாறு, மொழியியல், மொழி வளர்ச்சி, இலக்கணம் வகைப்பாட்டில் பரிசு பெற்றிருக்கிறது.

பொறுப்புகள்
-----------

மேனாள் எக்ஸ்நோரா திட்ட அலுவலர்

மேனாள் இளைஞர் மேம்பாட்டுத் திட்ட ஒருங்கிணைப்பாளர்

மேனாள் நாட்டு நலப்பணித் திட்ட அலுவலர் 

மேனாள் இளைஞர் செஞ்சுருள் சங்க கரூர் மாவட்ட ஒருங்கிணைப்பாளர்

மேனாள் கல்லூரி முதல்வர் (பொ), அரசு கலைக் கல்லூரி, மாதனூர், வேலூர் மாவட்டம்.

தற்போது தமிழாய்வுத்துறை தலைவர், டாக்டர் கலைஞர் அரசு கலைக் கல்லூரி, குளித்தலை.

பங்கேற்ற கருத்தரங்குகள்
-----------------------

18.02.2010 One day workshop *Gender studies* Bharathidasan University, Tiruchirappalli.

12.12.2011 - 15.12.2011 Youth Red cross, State level University YRC study camp, Coimbatore.

03.07.2012 - 09.07.2012
NSS orientation course, madras school of social Work, Chennai.

04.01.2013 - First Aid programme
St. John ambulance, IRCS, Tamilnadu - Chennai.

23.01.2014-27.01.2014
Training camp youth Red cross Annamalai University, Chidambaram.

AIFUCTO - seminar changing Paradigms of higher education - St. Alloysius college (Autonomous), Mangalore Karnataka.

  

'ஆர்' அனைத்திந்திய ஆராய்ச்சிக் கழகத்தின் ஐந்தாவது பன்னாட்டு கருத்தரங்கத்தில் *"புறநானூற்றில் வஞ்சின மொழிகள்"* 
என்ற தலைப்பில் கட்டுரை வழங்கியுள்ளார்.

கௌரா இலக்கிய மன்றம் சார்பாக 2010ல் நடைபெற்ற பாரதிதாசன் பல்கலைக்கழக தமிழ் துறை படைப்பாளிகளின் படைப்புத்திறன் பரிசுப் போட்டியில் பங்கேற்று உள்ளார்.

நூல்கள்
-------

1.தமிழ் இலக்கியத்தில் கல்வெட்டியல் கூறுகள்(மனோன்மணியம் சுந்தரனார் பல்கலைக்கழகத்தின் பாடத்திட்டத்தில் வைக்கப்பட்டுள்ளது).

2. கல்வெட்டியல்

3. நாவல் இலக்கியத்தில் சு.சமுத்திரம்

4. பாரதி பாரதிதாசன் சமூகச் சிந்தனைகள்

5.சங்க இலக்கிய மதிப்பீடுகள்

6. இலக்கியத்தில் மனித உரிமைக் கோட்பாடுகள்(2008ஆம் ஆண்டிற்கான தமிழக அரசு தமிழ் வளர்ச்சித் துறையின் சிறந்த நூல் விருது பெற்றது.)

7. பெண்களுக்கான சட்டங்கள் (2013ஆம் ஆண்டிற்கான தமிழக அரசு தமிழ் வளர்ச்சித் துறையின் சிறந்த நூல் விருது பெற்றது.)

8. மனித உரிமைகள்

9. பாலின சமத்துவம்

10. பத்துப்பாட்டில் பெண்கள்

11. சிந்தனையியல்

12. சித்தர் இலக்கியம்

13. இந்திய அரசியலமைப்பு

14. பெண்ணியம்
**செண்பகராமன்புதூர் சோழவநங்கையம்மன் கோயில்** தமிழ்நாட்டில் கன்னியாகுமரி மாவட்டம், செண்பகராமன்புதூர் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சோழவநங்கையம்மன் சன்னதியும், கணபதி, சிவன், முருகன், தட்சிணாமூர்த்தி, துர்க்கை உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் இரண்டு காலப் பூசைகள் நடக்கின்றன. சித்திரை மாதம் விஷூ முக்கிய திருவிழாவாக நடைபெறுகிறது. வைகாசி மாதம் விசாகம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஆ. பழனியாண்டி** (பிறப்பு: பெப்ரவரி 15, 1928) தமிழ் நாடு, எடக்கல் எனுமிடத்தில் பிறந்து ஆ. பழனி, கதிரவன் போன்ற புனைப்பெயர்களில் எழுதிவரும் இவர் தனது ஆரம்பக் கல்வியை ஜோகூர் பாருவிலுள்ள அரசாங்கப் பள்ளியில் கற்றுத் தமிழில் மேல்நிலைத் தேர்ச்சி பெற்றார்.

தொழில்
------

1950 முதல் 1957 வரை ஜோகூரிலும், பின்பு 1958 – 1988 வரை சிங்கப்பூரிலும் தமிழாசிரியராகப் பணியாற்றி 1988ல் ஓய்வுபெற்றார்.

பதவிகள்
-------

தமிழ், ஆங்கிலம், மலாய் போன்ற மொழிகளில் நன்கு புலமையுள்ள இவர் ஹெண்டர்சன் தமிழ் இளைஞர் மன்றச் செயலாளராகவும், தி.மு.க. ஹெண்டர்சன் கிளையின் தலைவராகவும், சிங்கப்பூர்த் தமிழாசிரியர் சங்க உறுப்பினராகவும், சிங்கப்பூர் தமிழ் எழுத்தாளர் கழகப் பொருளாளராகவும், ஹெண்டர்சன் சமூக நிலைய இந்திய நற்பணிக் குழுவின் தலைவராகவும் பதவி வகித்துள்ளார்.

இலக்கியப் பணி
-------------

1965ல் எழுதத் தொடங்கிய இவர் மரபுக் கவிதை, சிறுகதை, நாடகம், கட்டுரை ஆகியவற்றை எழுதிவந்தாலும் கூட மரபுக் கவிதையிலேயே இவருக்கு ஆர்வம் அதிகம். இவரது கன்னிக் கவிதை ‘தேசிய நாளை வாழ்த்துவோம்’ எனும் தலைப்பில் 1965ல் தமிழ் முரசில் வெளிவந்தது.

எழுதியுள்ள நூல்கள்
------------------

* திருமுருக வெண்பா மாலை
* முல்லைப் பூக்கள்
* கவிதைப் பூக்கள்

பெற்ற விருதுகளும், கௌரவங்களும்
------------------------------

* லிம் போ செங் பற்றி இவரால் எழுதப்பட்ட கட்டுரைக்கு தேசிய தொழிற்சங்கக் காங்கிரஸின் பணப்பரிசு
* பொதுச் சேவைக்கான அரசாங்கத்தின் பிபிஎம் விருது (1995)

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**கோபால் சிங் சௌகான்** (Gopal Singh Chauhan) இந்திய அரசியல்வாதியும் இந்திய தேசிய காங்கிரசு கட்சியின் உறுப்பினரும் ஆவார்.

அரசியல் வாழ்க்கை
----------------

1983ல், சந்தேரி ஜன்பத் பஞ்சாயத்து தலைவராக இருந்து, 2003 வரை பதவி வகித்து, அரசியல் பயணத்தை துவக்கினார்.

முங்காலி தொகுதியில் 2003 ல் முதல் முறையாக எம்எல்ஏ ஆனார். 2013 இல் சாந்தேரியில் இருந்து இரண்டாவது முறையாக வெற்றி பெற்றார். மீண்டும் 2018 தேர்தலில் சந்தேரியிலிருந்து மூன்றாவது முறையாக வெற்றி பெற்றார். சிந்தியா 22 ஆதரவு சட்டமனற உறுப்பினர்களுடன் காங்கிரசு கட்சியை விட்டு வெளியேறி பிறகு, அண்டை மாவட்டங்களுடன் சேர்த்து மாவட்டம் முழுவதும் கட்சியை புதுப்பித்தார்.

இதனையும் பார்க்கவும்
--------------------

* மத்தியப் பிரதேச சட்டமன்றம்

சான்றுகள்
---------



1. ↑  Chauhan, Gopal singh. "Chanderi Election Result 2018 Live Updates: Gopal Singh Chauhan (Daggi Raja) of Congress Wins". *News18* (11 December 2018). .
2. ↑  "Chanderi constituency election results 2013 : Gopal Singh Chauhan Daggi Raja of INC WINS - Madhya Pradesh". News Reporter. Archived from the original on 27 ஜூலை 2018.. பார்த்த நாள்: 27 July 2018.
3. ↑  "MLA Information". *myneta.info*. 15 May 2018 அன்று பார்க்கப்பட்டது.
**சகாப்தம்** (பின்னர் **மக்கள் சகாப்தம்** என பெயர் மாற்றப்பட்டது) என்பது 1970 களில் வெளியான முற்போக்கு தமிழ் சிற்றிதழ் ஆகும். இது இந்திய ஒன்றியம், தமிழ்நாட்டில் இருந்து மாதம் ஒருமுறை வெளிவந்தது. இது முதலில் இலவச இலக்கிய வெளியீடாக வெளியானது.

வரலாறு
------

சகாப்தம் இலக்கியப் பத்திரிகையான கணையாழியின் வடிவத்தில் 24 பக்கங்களோடு வெளிவந்தது. இதன் முதல் இதழ் 1977 செப்டம்பரில் வெளியானது. அச்சிட்டு வெளியிடுபவர் க. பாலசுப்பிரமணியன் என்று திருச்சி முகவரி அச்சிடப்பட்டிருந்த போதிலும், அனைத்து தொடர்புகளுக்கும் கலாமணி என்ற எழுத்தாளரின் சென்னை முகவரிதான் கொடுக்கப்பட்டது.

6ஆவது இதழ் முதல் இது 'மக்கள் சகாப்தம்' என்று பெயர் மாற்றம் பெற்று, 50 காசு விலையில், விற்பனைக்குரிய ஒரு பத்திரிகையாக வெளிவரத் தொடங்கியது. இதில் பெயர்பெற்ற எழுத்தாளர்கள் சிலரும், திறமையை நிரூபிக்க முயன்றுகொண்டிருந்த இளம் எழுத்தாளர்கள் பலரும் எழுதினார்கள். இதன் 10ஆவது இதழ் கவிதைச் சிறப்பிதழாகத் தயாராயிற்று. 

சகாப்தம் இதழில் அவ்வப்போது புத்தக விமர்சனம், திரைப்பட விமர்சனம், இலக்கிய நிகழ்ச்சிகள் பற்றிய கருத்துகள் போன்றவற்றையும் வெளியிட்டது.

முதல் ஆண்டில் பத்து இதழ்களைக் கொண்டு வந்த சகாப்தம், இரண்டாம் ஆண்டின் முதலாவது இதழை 1978 ஏப்ரல் மாதம் வெளியிட்டபோது, அந்த ஆண்டில் மேலும் 4 இதழ்கள் மட்டுமே வெளியாகும் என்று மாதக் கணக்கிட்டு அறிவித்தது. ஆனால் அந்தத் திட்டம்கூட நிறைவேறவில்லை.

குறிப்புகள்
-----------

1. ↑  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 168–174. 13 நவம்பர் 2021 அன்று பார்க்கப்பட்டது.